അഫ്ഗാനിസ്ഥാനില് ഉക്രെയ്നിന്റെ വിമാനം റാഞ്ചി, ഇറാനിലേക്ക് കൊണ്ടുപോയി അഫ്ഗാനിസ്ഥാനില് നിന്നും ഉക്രെയ്ന്കാരെ ഒഴിപ്പിക്കാന് പോയ ഉക്രേനിയന് വിമാനം കാബൂളില് വെച്ച് റാഞ്ചുകയും ഇറാനിലേക്ക് കൊണ്ട് പോകുകയും ചെയ്തതായി ഉക്രെയ്ന് ഡെപ്യൂട്ടി വിദേശകാര്യ മന്ത്രി യെവ്ജെനി യെനിന് ചൊവ്വാഴ്ച പറഞ്ഞു. ഉക്രെയ്ന്കാരെ ഒഴിപ്പിക്കാന് കഴിഞ്ഞയാഴ്ച അഫ്ഗാനിസ്ഥാനിലെത്തിയ ഒരു ഉക്രേനിയന് വിമാനത്തിന്റെ നിയന്ത്രണം അജ്ഞാതരായ സായുധ ഹൈജാക്കര്മാര് ഏറ്റെടുത്ത് ഇറാനിലേക്ക് പറത്തിയതായി റഷ്യന് വാര്ത്താ ഏജന്സി ടാസ് റിപ്പോര്ട്ട് ചെയ്തു. കഴിഞ്ഞ ഞായറാഴ്ച ഞങ്ങളുടെ വിമാനം അജ്ഞാതര് തട്ടിക്കൊണ്ടുപോയി. ചൊവ്വാഴ്ച, വിമാനം ഞങ്ങളില് നിന്ന് മോഷ്ടിക്കപ്പെട്ടതായി സ്ഥിരീകരിച്ചു, ഉക്രെയ്ന്കാരെ എയര്ലിഫ്റ്റ് ചെയ്യുന്നതിന് പകരം അജ്ഞാതരായ യാത്രക്കാരുമായി ഇറാനിലേക്ക് പറന്നു. ഞങ്ങളുടെ ആളുകള്ക്ക് വിമാനത്താവളത്തില് പ്രവേശിക്കാന് കഴിയാഞ്ഞതിനാല് ഞങ്ങളുടെ അടുത്ത മൂന്ന് ഒഴിപ്പിക്കല് ശ്രമങ്ങളും വിജയിച്ചില്ല, യെവ്ജെനി യെനിന് പറഞ്ഞതായി റഷ്യന് വാര്ത്താ ഏജന്സി റിപ്പോര്ട്ട് ചെയ്തു.